
ДО 
М. В. ГЕОРГИЕВА
Ж.К. „ДЪБНИКА” БЛ. **, ВХ. *, АП. *
ГРАД ВРАЦА 3000

УВАЖАЕМА ГОСПОЖО ГЕОРГИЕВА,

По силата на настанителна Заповед № 835/05.05.2020 г.  на Кмета на Община Враца и сключен въз основа на нея договор за наем, Ви е предоставено общинско жилище, находящо се в гр. Враца, ж.к. „Дъбника” бл. **, вх. *, ап. *.
Съгласно уведомление изх. № 9100-1851/05.11.2024 г., Ви е даден срок до 31.12.2024 г., в който да представите в Община Враца документи, от които да е видно, че отговаряте на условията по реда на чл. 4, ал. 1 от Наредбата за условията и реда за управление и разпореждане с общински жилища /НУРУРОЖ/. Уведомлението е връчено лично на Вас.
След извършена служебна проверка е установено, че не сте представили изискуемите документи, съгласно чл. 20 от Наредбата за условията и реда за управление и разпореждане с общински жилища /НУРУРОЖ/ и чл. 4, т. 12 от договор за наем от 05.05.2020 г. 
С оглед изложеното до тук, определям седемдневен срок от получаване на настоящото писмо, в който да представите в Община Враца следните документи:
1. Документ, удостоверяващ годишните доходи на членовете на семейството за последните 12 месеца, а именно:

а) служебни бележки по месторабота – при трудово или служебно правоотношение;

б) копия от подадени данъчни декларации – при наличие на други доходи;

в) документ от „Бюро по труда“ – Враца – за регистрация като безработен или справка за актуално състояние на всички трудови  договори от НАП-Враца;

г) документ от Районно управление „Социално осигуряване“ (РУСО) – за получаване на пенсия или друг документ, удостоверяващ размер на доходите на кандидатите;

д) документ от Дирекция „Социално подпомагане“ – Враца, че лицето получава целогодишно помощи за изисквания период по Закона за социалното подпомагане (ЗСП) и Правилника за неговото прилагане (ППЗСП), както и други документи, доказващи социално затрудненото положение.

2. Документ от Трудово експертна лекарска комисия (ТЕЛК) – за определяне степента на нетрудоспособност, заверен съм датата на подаване на молбата;

            3. Когато е декларирано имущество по чл. 4, ал 1, т. 5 от НУРУРОЖ се прилагат документи за застрахователната стойност на МПС, селскостопански машини и други и пазарни оценки, определени от лицензиран оценител.

4. Удостоверение от Агенция по вписванията за вписвания, отбелязвания и заличавания за лице, за 10 /десет/ годишен период по местоживеене за всички членове на семейството;

5. Копие от документ за самоличност/ акт за раждане за деца под 18 години/.

С настоящото Ви уведомявам /съгласно изискването на чл. 26 от Административнопроцесуалния кодекс/, че при непредставяне на горепосочените документи в определения срок ще се счита, че са настъпили промени в декларираните данни и това ще е основание Община Враца да започне процедура по прекратяване на наемните правоотношения съгласно чл. 37, ал. 1, т. 7 и т. 10 от Наредбата за условията и реда за управление и разпореждане с общинските жилища. 

Съгласно изискването на чл. 34 от Административнопроцесуалния кодекс, може да се запознаете с преписката в административната сграда на община Враца, на ул. „Стефанаки Савов“ № 6, ет. 2, стая № 41, всеки работен ден от 08:00 ч. до 17:00 ч. и в 7 /седем/-дневен срок от получаване на настоящото уведомление може да представите писмени обяснения и възражения по процедурата.

